ที่แท้ตร.นครบาล
สวมรอยกองปราบฯ อ้างจับยา-แล้วปล้น ส่งสอบ3-หมายจับ1 สมยศลั่นผิดให้ออก,ได้ตัวแล้วแก๊งคนร้ายอ้างเป็นตำรวจกองปราบฯบุกค้นยาเสพติดก่อนปล้นบ้านผู้เสียหายใน อ.คลองหาด จ.สระแก้ว ที่แท้เป็นตำรวจนครบาลโรงพักมีนบุรี 3 นาย มีทั้ง ร.ต.ท. และ ด.ต. 2 นาย หลังได้หลักฐานเด็ดใบบันทึกจับกุมปลอมที่ผู้ก่อเหตุทำตกไว้ในที่เกิดเหตุ ประสานต้นสังกัดส่งตัวไปให้ผู้เสียหายชี้ตัว ก่อนออกหมายจับ 1 นาย ด้าน ผบ.ตร.ระบุหากผิดจริงสั่งดำเนินคดีทันที ขณะที่ ผบช.น. เตรียมพิจารณาโทษหัวหน้าสถานีตามระเบียบคำสั่งกรมตำรวจเดิม,กรณีแก๊งคนร้าย 4 คนแต่งกายคล้ายตำรวจครึ่งท่อน อ้างเป็นชุดปราบปรามยาเสพติดกองปราบปรามบุกค้นบ้านนายนิพล อินทร์สืบวงศ์ อายุ 44 ปี อยู่บ้านเลขที่ 64 หมู่ 11 บ้านเทพนิมิตร ต.คลองหาด อ.คลองหาด จ.สระแก้ว เมื่อวันที่ 11 ก.พ.ที่ผ่านมาขณะก่อเหตุคนร้ายสวมหมวกไหมพรมเพื่ออำพรางใบหน้า ก่อนจับนายนิพลและภรรยาล็อกกุญแจมือแล้วรื้อค้นทรัพย์สินภายในบ้าน ได้เงินสดไป 5,000 บาท ปืน 9 มม. 1 กระบอก และโทรศัพท์มือถือ 2 เครื่อง ก่อนขับรถเก๋งมิตซูบิชิ สีดำ ไม่ทราบทะเบียน หลบหนีไป หลังเกิดเหตุผู้เสียหายเข้าแจ้งความ สภ.คลองหาด,ล่าสุดชุดสืบสวนตรวจสอบพบคนร้ายที่ก่อเหตุ เป็นตำรวจนครบาลอ้างเป็นนักบินกองปราบฯ บุกปล้นทรัพย์ชาวบ้าน โดยเมื่อเวลา 11.30 น. วันที่ 12 ก.พ. ที่กองบัญชาการตำรวจนครบาล (บช.น.) พล.ต.อ.สมยศ พุ่มพันธุ์ม่วง ผบ.ตร. เปิดเผยกรณีคนร้าย 4 คนอ้างเป็นตำรวจกองปราบปรามบุกปล้นบ้านในพื้นที่ จ.สระแก้ว ว่า เบื้องต้นได้รับรายงานจาก พล.ต.ท.ธเนตร์ พิณเมืองงาม ผบช.ภ.2 พล.ต.ต.ยิ่งยศ เทพจํานงค์ ผบก.ภ.จ.สระแก้ว ว่ามีชายฉกรรจ์ 4 คน เข้าไปจับผู้เสียหายใส่กุญแจมือแล้วปล้นเอาทรัพย์สิน หลังเกิดเหตุได้นำภาพถ่ายผู้ต้องสงสัยตำรวจ สน.มีนบุรี ให้ผู้เสียหายชี้ยืนยัน,พล.ต.อ.สมยศกล่าวอีกว่า เพื่อให้เกิดความรอบคอบถูกต้อง ขณะนี้เจ้าหน้าที่ตำรวจ จ.สระแก้ว ได้นำตำรวจต้องสงสัยไปชี้ตัวอีกครั้งเพื่อให้ทุกอย่างเป็นไปตามขั้นตอน มีการยืนยัน มีการกล่าวโทษ มีการแจ้งข้อกล่าวหา เพราะภาพถ่ายอาจคล้ายคลึงเท่านั้น เบื้องต้นยังอยู่ระหว่างดำเนินการ ทั้งนี้ ตามที่ได้รับรายงานคนชี้เป้านั้นเป็นตำรวจระดับชั้นประทวน ส่วนมียศระดับสัญญาบัตรหรือไม่ยังไม่ทราบ ถ้าผู้เสียหายยืนยันว่าเป็นตัวจริงก็จะดำเนินคดีทันที ไม่ว่าเป็นนายตำรวจชั้นสัญญาบัตรหรือชั้นประทวน ถ้าทำผิดก็ต้องถูกดำเนินคดี ไม่ต้องถึงมือตน เพราะ พล.ต.ท.ศรีวราห์ รังสิพราหมณกุล ผบช.น. จะเป็นผู้ดำเนินการ หากมีตำรวจในสังกัดทำผิดคงต้องให้ออกจากราชการ,รู้สึกผิดหวังและเสียใจหากผู้ก่อเหตุเป็นตำรวจ แต่จะทำอย่างไรได้ เพราะในองค์กรมีตำรวจอยู่ทั้งหมดเกือบ 250,000 นาย ต้องมีคนดีคนเลวคนชั่ว แต่เราไม่พูดถึงองค์กร องค์กรเราดีอยู่แล้ว ถ้าองค์กรเรามีตำรวจเลวบ้าง ก็รู้สึกเสียใจผิดหวัง แต่จะทำอย่างไรได้ถ้ามีคนเลว เราก็ต้องว่ากันไป ทุกองค์กรมีคนดีคนเลวด้วยกันทั้งนั้น หากตำรวจเลวทั้งหมด ป่านนี้สำนักงานตำรวจแห่งชาติคงถูกยุบทิ้งไปแล้ว ผบ.ตร. กล่าว,ด้าน พล.ต.ท.ศรีวราห์ รังสิพราหมณกุล ผบช.น. เปิดเผยถึงเรื่องดังกล่าวว่า เบื้องต้นได้รับรายงานว่ามีตำรวจ สน.มีนบุรี ระดับชั้นประทวนเข้าไปเกี่ยวข้อง โดยตำรวจ จ.สระแก้ว ได้ออกหมายจับตามภาพข้อหาปล้นทรัพย์ 1 นาย นำตัวไปให้ผู้เสียหายชี้ตัวว่าใช่หรือไม่ เบื้องต้นออกหมายจับเพียง 1 ราย สงสัยมีผู้ที่เกี่ยวข้องอีก 3 ราย 1 ใน 3 รายยังบวชอยู่คงไปไม่ได้ หากชี้ตัวว่าใช่หรือไม่ใช่ก็ต้องว่ากันไป ถ้ามีความผิดก็ต้องพิจารณาให้ออกจากราชการไว้ก่อน,ส่วนผู้บังคับบัญชาการระดับหัวหน้าสถานีจะต้องมีส่วนรับรู้พฤติกรรมของลูกน้องหรือไม่ ผบช.น. กล่าวว่า ต้องโดนด้วยทั้งหมดต้องว่ากันไปตามระเบียบคำสั่งกรมตำรวจที่ 1212/2537 เรื่องมาตรการควบคุมและเสริมสร้างความประพฤติและวินัยข้าราชการตำรวจ ทั้งนี้ ผบ.ตร. สั่งกำชับอยู่ตลอด ตามมาตรการเดิมที่มี ของพวกนี้ถ้าทำผิดห้ามกันลำบาก ถือว่า ข้าราชการตำรวจกินภาษีของประชาชนเป็นเงินเดือน ก็ต้องว่าไปตามระเบียบ ยืนยันว่าเราเป็นนายก็ต้องคิดในสิ่งที่ผู้ใต้บังคับบัญชากระทำความผิด แล้วต้องหาทางแก้ไข,มีรายงานว่าในวันเกิดเหตุพนักงานสอบสวนพบหลักฐานใบบันทึกจับกุมกองบังคับการกองปราบปราม ระบุภายใต้การอำนวยการของ พ.ต.อ.อัครเดช พิมลศรี รองผู้บังคับการตำรวจกองปราบปราม ซึ่งทำ หน้าที่ รรท.ผบก.ป.ตกอยู่ โดยมีชื่อตำรวจต้องสงสัย สน.มีนบุรี อยู่ในชุดจับกุม นอกจากนี้ พบพิรุธเขียนชื่อ รรท.ผบก.ป. ผิด ส่วนชื่อที่ถูกต้องคือ พ.ต.อ.อัคราเดช จึงเชื่อว่าน่าจะเป็นบันทึกจับกุมปลอมเพื่อนำไปแอบอ้างตรวจค้นบ้านปล้นทรัพย์ผู้เสียหาย,ที่ สภ.คลองหาด จ.สระแก้ว เมื่อเวลา 14.00 น. วันเดียวกัน พนักงานสอบสวนนำตำรวจต้องสงสัย 4 นายที่มีชื่อในบันทึกจับกุมดังกล่าวมาให้ผู้เสียหายชี้ดู โดยมี พล.ต.ต.ยิ่งยศ เทพจำนงค์ ผบก.ภ.จ.สระแก้ว สอบปากคำด้วยตัวเอง จากนั้น ผบก.ภ.จ.สระแก้ว เปิดเผยว่า ชุดสืบสวนเฝ้าตามประกบผู้ต้องสงสัยที่ปล้นบ้านผู้เสียหาย กระทั่งสายวันนี้มีการประสานนำตัวผู้ต้องสงสัยทั้ง 4 คนมาให้ผู้เสียหายชี้ตัว 1 ในนั้นเป็นนายตำรวจยศ ร.ต.ท. สังกัด สน.มีนบุรี และ ด.ต.รังสรรค์ ตรี-เวียง ผู้ช่วยพนักงานสอบสวน สภ.มีนบุรี ในส่วนของ ด.ต.รังสรรค์มีการออกหมายจับไปแล้ว ที่เหลืออยู่ระหว่างสอบสวนเพิ่มเติม แต่ขอปิดชื่อไว้ก่อน หากได้ผลชัดเจนจะแถลงข่าวให้ทราบอีกครั้ง นอกจากนี้ ยังมี ด.ต.ชัยยันต์ ธรรมศาสตร์ ผบ.หมู่งานสอบสวน สน.ฉลองกรุง ที่มีชื่อในกลุ่มผู้ต้องสงสัย และอยู่ระหว่างบวชพระมา 2 อาทิตย์เข้ามาพบพนักงานสอบสวนเพื่อแสดงความบริสุทธิ์ด้วย,ด้าน พ.ต.อ.กัญชล อินทราราม ผกก.สน.มีนบุรี เปิดเผยว่า ได้ส่งตัวตำรวจ สน.มีนบุรี ที่ตกเป็นผู้ต้องสงสัย 3 นายไปให้ตำรวจ ภ.จ.สระแก้ว สอบปากคำประกอบด้วย ร.ต.ท.ครรชิต พรมศรี พนักงานสอบสวน ด.ต.ธีธัช อินผ่อง ผบ.หมู่งานจราจร และ ด.ต.รังสรรค์ ตรีเวียง ผู้ช่วยพนักงานสอบสวน หลังมีการประสานงานมาโดยตรง แต่ตำรวจทั้งหมดจะเกี่ยวข้องกับการก่อเหตุหรือไม่อยู่ที่การสอบสวนของตำรวจท้องที่
ได้ตัวแล้วแก๊งคนร้ายอ้างเป็นตำรวจกองปราบฯบุกค้นยาเสพติดก่อนปล้นบ้านผู้เสียหายใน อ.คลองหาด จ.สระแก้ว ที่แท้เป็นตำรวจนครบาลโรงพักมีนบุรี 3 นาย มีทั้ง ร.ต.ท. และ ด.ต. 2 นาย
ตำรวจนครบาล,อ้างเป็นตำรวจกองปราบ,ปล้นบ้าน,ค้นยาเสพติด,ตำรวจครึ่งท่อน,นิพล อินทร์สืบวงศ์,สระแก้ว